Sodba Splošnega sodišča z dne 8. maja 2024 – Francija/Komisija
(Zadeva T-555/22)1
(Jezikovna ureditev – Razpis javnega natečaja za zaposlitev upravnih uslužbencev in strokovnjakov na področju obrambne industrije in vesolja – Omejitev izbire jezika 2 na angleščino – Uredba št. 1 – Člen 1d(1), člen 27 in člen 28(f) Kadrovskih predpisov – Diskriminacija na podlagi jezika – Interes službe – Sorazmernost)
Jezik postopka : francoščina
Stranke
Tožeča stranka: Francoska republika (zastopniki: T. Stéhelin, B. Fodda in S. Royon, agenti)
Tožena stranka: Evropska komisija (zastopniki: G. Niddam, L. Vernier in I. Melo Sampaio, agenti)
Intervenientke v podporo tožeče stranke: Kraljevina Belgija (zastopniki: C. Pochet, M. Van Regemorter in S. Baeyens, agenti), Helenska republika (zastopnik: V. Baroutas, agent), Italijanska republika (zastopnika: G. Palmieri, agent, skupaj s P. Gentili, avvocato dello Stato)
Predmet
Tožeča stranka s tožbo na podlagi člena 263 PDEU predlaga razglasitev ničnosti razpisa javnega natečaja EPSO/AD/400/22 z naslovom „Upravni uslužbenci (AD 7) in strokovnjaki (AD 9) na področju obrambne industrije in vesolja“ (UL 2022, C 233 A, str. 1).
Izrek
Razpis javnega natečaja EPSO/AD/400/22, naslovljen „Upravni uslužbenci (AD 7) in strokovnjaki (AD 9) na področju obrambne industrije in vesolja“, se razglasi za ničen.
Evropska komisija nosi svoje stroške in naloži se ji plačilo stroškov, ki jih je priglasila Francoska republika.
Kraljevina Belgija, Helenska republika in Italijanska republika nosijo svoje stroške.
____________
1     UL C 408, 24.10.2022.